Πετοσφαίριση στους Ολυμπιακούς Αγώνες

Το άθλημα της πετοσφαίρισης (βόλεϊ), τόσο το αντρικό όσο και το γυναικείο, συμπεριλήφθηκε στις σύγχρονες Ολυμπιάδες από την Ολυμπιάδα του Τόκιο το 1964. 

 Ιστορικές πληροφορίες 
Αν και το βόλεϊ είχε περιληφθεί ως άθλημα επίδειξης στην Ολυμπιάδα του 1924 στο Παρίσι, χρειάστηκε να περάσουν 40 χρόνια για να γίνει ολυμπιακό άθλημα.

Ως την Ολυμπιάδα του 1984 στο Λος Άντζελες μετείχαν 10 χώρες. Στη συνέχεια καθιερώθηκε η συμμετοχή 12 χωρών που προκρίνονται μέσω προολυμπιακών τουρνουά.

Στο γυναικείο τουρνουά το 1964 μετείχαν 6 χώρες. Από την Ολυμπιάδα του 1968 στο Μεξικό ως το 1992 έγιναν 8 και στη συνέχεια συμμετέχουν 12 χώρες.

 Ελληνικές συμμετοχές 
Η Ελλάδα δεν έχει καταφέρει να προκριθεί σε κανένα ολυμπιακό τουρνουά, ούτε στους άντρες ούτε στις γυναίκες. Συμμετείχε μόνο στην Ολυμπιάδα της Αθήνας το 2004 ως διοργανώτρια χώρα.

Η ομάδα των ανδρών τα πήγε αρκετά καλά και τερμάτισε στην πέμπτη θέση. Η γυναικεία ομάδα κατέλαβε την ένατη θέση.

 Σκοπός Παιχνιδιού 
Σκοπός του παιχνιδιού είναι να περάσει η μπάλα πάνω από το φιλέ και να ακουμπήσει στο γήπεδο του αντιπάλου ή να αναγκαστεί ο αντίπαλος να την πετάξει εκτός γηπέδου (γήπεδο θεωρείται ο αγωνιστικός χώρος και η γραμμή που τον χωρίζει από την ελεύθερη ζώνη). Για να πετύχει το σκοπό αυτό η κάθε ομάδα έχει δικαίωμα να κάνει τρεις μπαλιές με οποιοδήποτε μέρος του χεριού. Το μπλοκ δεν υπολογίζεται στις επαφές με τη μπάλα της ομάδας. Επιτρέπεται η επαφή και το παίξιμο της μπάλας με οποιοδήποτε μέλος του σώματος ακόμα και με το πόδι (εκτός από το σερβίς που εκτελείται υποχρεωτικά μόνο με το χέρι).

Ο ίδιος παίκτης δεν έχει δικαίωμα να κάνει δύο συνεχόμενες μπαλιές. Επίσης, μετά από κάθε χτύπημα η μπάλα πρέπει να αναπηδήσει, δηλαδή δεν μπορεί να κρατηθεί από τον παίκτη (πιαστό). Οι διαιτητές είναι λίγο πιο ελαστικοί όταν γίνεται πιαστό στην πρώτη επαφή της μπάλας (αυτό βέβαια σε μικρότερες κατηγορίες).

Η κάθε ομάδα πετοσφαίρισης αποτελείται από έξι παίκτες. Επίσης, μπορεί να έχει μέχρι έξι αναπληρωματικούς, έναν προπονητή, το βοηθό του και φυσιοθεραπευτή. Στο ξεκίνημα κάθε σερβίς οι έξι αγωνιζόμενοι παίκτες πρέπει να βρίσκονται μέσα στο γήπεδο και σε συγκεκριμένες θέσεις. Είναι τρεις στην επιθετική ζώνη (μπροστά: αριστερά, κέντρο, δεξιά) και τρεις στην αμυντική ζώνη (πίσω: αριστερά, κέντρο, δεξιά). Εξαιρείται ο παίκτης που εκτελεί το σερβίς.

Οι παίκτες που βρίσκονται στην αμυντική ζώνη δεν επιτρέπεται να εκδηλώσουν επιθετικό χτύπημα πατώντας στην μπροστινή ζώνη από ύψος μεγαλύτερο του φιλέ.

Κάθε φορά που η ομάδα τους κερδίζει το σερβίς, οι παίκτες μετακινούνται κατά μία θέση προς τα δεξιά, κατά τη φορά των δεικτών του ρολογιού. Έτσι σταδιακά όλοι οι παίκτες παίζουν σε όλες τις θέσεις. Σε περίπτωση αλλαγής, ο παίκτης που βγήκε μπορεί να μπει μόνο στη θέση του παίκτη που μπήκε ώστε να μην αλλάζει θέσεις στο γήπεδο.

Μια ομάδα κερδίζει έναν πόντο, όταν καταφέρει να στείλει τη μπάλα στο έδαφος της αντίπαλης ομάδας (μέσα) ή όταν η αντίπαλη ομάδα στείλει τη μπάλα εκτός γηπέδου (άουτ). Η ομάδα που κερδίζει πόντο εκτελεί και σερβίς. Όσο συνεχίζει να κερδίζει πόντους το σερβίς εκτελεί ο ίδιος παίκτης. Όταν χάσει πόντο, παίρνει το σερβίς η άλλη ομάδα, οι παίκτες της οποίας μετακινούνται μια θέση προς τα δεξιά, κατά τη φορά των δεικτών του ρολογιού. Παλιότερα μια ομάδα κέρδιζε πόντο μόνο όταν εκτελούσε σερβίς. Δηλαδή, πρώτα έπρεπε να κερδίσει την αλλαγή του σερβίς και στη συνέχεια τον πόντο. Με το παλιό σύστημα, σε ένα παιχνίδι μπορούσαν να γίνονται συνεχείς αλλαγές και να μην κερδίζονται πόντοι, με αποτέλεσμα να είναι απροσδιόριστη η διάρκειά του. Αυτός ήταν ο λόγος που καταργήθηκε.

 Μετάλλια 

 Άνδρες 

 1964
   Σοβιετική Ένωση
   Τσεχοσλοβακία

 1968
   Σοβιετική Ένωση

   Τσεχοσλοβακία
 1972

   Ανατολική Γερμανία
   Σοβιετική Ένωση
 1976

   Σοβιετική Ένωση

 1980
   Σοβιετική Ένωση


 1984
   ΗΠΑ


 1988
   ΗΠΑ
   Σοβιετική Ένωση

 1992

   Ολλανδία
   ΗΠΑ
 1996
   Ολλανδία

   Γιουγκοσλαβία
 2000
   Γιουγκοσλαβία


 2004



 2008
   ΗΠΑ



 Γυναίκες 

 1964

   Σοβιετική Ένωση

 1968
   Σοβιετική Ένωση


 1972
   Σοβιετική Ένωση


 1976

   Σοβιετική Ένωση

 1980
   Σοβιετική Ένωση
   Ανατολική Γερμανία

 1984

   ΗΠΑ

 1988
   Σοβιετική Ένωση


 1992

  20px|border Κοινοπολιτεία (πρώην ΕΣΣΔ εκτός από τις Βαλτικές χώρες)
   ΗΠΑ
 1996



 2000



 2004



 2008

   ΗΠΑ


 Πηγές 
 «Οι Ολυμπιονίκες 1896-1980», εκδ. Χρυσός Τύπος ΑΕ, 1980, σελ. 41. 

Κατηγορία:Αθλήματα στους Θερινούς Ολυμπιακούς Αγώνες
*
Ολυμπιακοι Αγωνες
Ολυμπιακοι Αγωνες